**VEREJNÁ SÚŤAŽ**

pri tomto zadávaní nadlimitnej zákazky je použitý postup verejná súťaž podľa § 91 s uplatnením § 66 ods. 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Zákazka na dodanie tovarov

##### SÚŤAŽNÉ PODKLADY

Predmet zákazky:

**„Elektrická energia na roky 2022 - 2025“**

V Piešťanoch, máj 2020

....................................................................................

Ing. Vladimír Púčik

predseda predstavenstva

Trnavská vodárenská spoločnosť, a.s.,

.......................................................................................

Ivan Šiška

podpredseda predstavenstva

Trnavská vodárenská spoločnosť, a.s.

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

**Časť I. VŠEOBECNÉ INFORMÁCIE**

1. Identifikácia obstarávateľa

2. Predmet zákazky

3. Variantné riešenie

4. Miesto, termín dodania a spôsob plnenia predmetu zákazky

5. Zdroj finančných prostriedkov

6. Druh zákazky

7. Lehota viazanosti ponuky

**Časť II. KOMUNIKÁCIA A VYSVETĽOVANIE**

8. Komunikácia medzi obstarávateľom a záujemcami/ uchádzačmi

9. Vysvetlenie a doplnenie súťažných podkladov

**Časť III. PRÍPRAVA PONUKY**

10.Registrácia

11. Jazyk ponuky

12. Mena a ceny uvádzané v ponuke

13. Zábezpeka

14.Náklady na ponuku

**Časť IV. PREDKLADANIE PONÚK**

15.Predkladanie ponúk

16. Obsah ponuky

**Časť V. OTVÁRANIE A VYHODNOCOVANIE PONÚK**

17. Otvárania ponúk

18. Vyhodnotenie splnenia podmienok účasti

19. Vyhodnocovanie ponúk

 20. Pravidlá elektronickej aukcie

**VI. DÔVERNOSŤ vo VEREJNOM OBSTARÁVANÍ**

21. Dôvernosť procesu verejného obstarávania

**VII. Prijatie ponuky**

22. Informácie o výsledku vyhodnotenia ponúk

23. Uzavretie zmluvy

24. Záverečné ustanovenia

B. OPIS PREDMETU ZÁKAZKY

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

G. NÁVRH UCHÁDZAČA NA PLNENIE KRITÉRIA

Príloha č. 1 Zoznam odberných miest a spotreby

Príloha č. 2 Zmluva o združenej dodávke elektriny

Príloha č. 3 Jednotný európsky dokument do formáte .xml

A. POKYNY NA VYPRACOVANIE PONUKY

**Časť I. VŠEOBECNÉ INFORMÁCIE**

1. **IDENTIFIKÁCIA OBSTARÁVATEĽA**
	1. Obstarávateľ

Názov: Trnavská vodárenská spoločnosť, a.s., (ďalej len „TAVOS“ alebo „obstarávateľ“)

Sídlo: Priemyselná 10, 921 79 Piešťany, Slovenská republika

Zastúpený: Ing. Vladimír Púčik, predseda predstavenstva

 Ivan Šiška, podpredseda predstavenstva

IČO: 36 252 484

IČ DPH: SK2020172264

Adresa profilu: [https://www.uvo.gov.sk/vyhladavanie-profilov/detail/8418](https://www.uvo.gov.sk/vyhladavanie-profilov/detail/9575)

* 1. V prípade tohto verejného obstarávania zastúpený spoločnosťou:

Obchodné meno: obstaráme s.r.o.

Sídlo: Kupeckého 5, 821 08 Bratislava

IČO: 52 245 489

Kontaktná osoba: Mgr. Silvia Jančová

Email: jancova@obstarame.sk

Telefónne číslo: +421 948 030 485

* 1. Trnavská vodárenská spoločnosť, a.s. je obstarávateľom podľa § 9 Zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Pre jeho označenie sa v oznámení o vyhlásení verejného obstarávania a v týchto súťažných podkladoch (ďalej len „SP“) používa aj pojem „obstarávateľ“.
1. **PREDMET ZÁKAZKY**
	1. Predmetom zákazky je zabezpečenie plynulých a spoľahlivých dodávok elektrickej energie pre odberné miesta obstarávateľa identifikované v Prílohe č. 1 týchto SP, vrátane zabezpečenia distribúcie a prevzatia zodpovednosti za odchýlku, a to po celú dobu platnosti zmluvy, ktorá bude výsledkom postupu zadávania tejto zákazky.
	2. Obstarávateľ uzatvorí zmluvu s platnosťou počas doby 4 rokov v období od 01.01.2022 0:00 hod do 31.12.2025 23:59 hod.
	3. Spoločný slovník obstarávania (CPV).

Hlavný predmet

hlavný slovník: 09310000-5 elektrická energia

* 1. Predpokladaná hodnota zákazky bola stanovená na sumu **8 299 596,1 EUR bez DPH.**
	2. Predmet zákazky nie je rozdelený na samostatné časti, uchádzač musí predložiť ponuku na celý predmet zákazky, nakoľko predmet zákazky tvorí jeden logický celok.
1. **VARIANTNÉ RIEŠENIE**
	1. Uchádzačom sa neumožňuje predložiť variantné riešenie.
2. **MIESTO, TERMÍN DODANIA A SPÔSOB PLNENIA PREDMETU ZÁKAZKY**
	1. Miestom dodania predmetu zákazky sú odberné miesta uvedené v Prílohe č. 1 týchto súťažných podkladov. Obstarávateľ môže počas platnosti zmluvy dopĺňať a rušiť jednotlivé odberné miesta.
	2. Predmet zákazky bude dodávaný počas 4 rokov, od 01.01.2022 0:00 hod do 31.12.2025 23:59 hod.
	3. Predmet zákazky bude dodaný spôsobom podľa obchodných podmienok uvedených v časti C. týchto SP.
3. **ZDROJ FINANČNÝCH PROSTRIEDKOV**
	1. Predmet zákazky bude financovaný z vlastných zdrojov obstarávateľa.
4. **DRUH ZÁKAZKY**
	1. Výsledkom verejného obstarávania bude kúpna zmluva o združenej dodávke energie.
	2. Podrobné vymedzenie záväzných zmluvných podmienok na dodanie predmetu zákazky, ktoré musia byť obsiahnuté v uzavretej zmluve, obsahujú časti B., C. a D. týchto SP.
5. **LEHOTA VIAZANOSTI PONUKY**
	1. Lehota viazanosti ponuky je uvedená vo oznámení o vyhlásení verejného obstarávania, ktorým bolo vyhlásené toto verejné obstarávanie.
	2. V prípade potreby, vyplývajúcej najmä z aplikácie revíznych postupov, si obstarávateľ vyhradzuje právo primerane predĺžiť lehotu viazanosti ponúk.
	3. V prípade, ak uchádzač nebude súhlasiť s predĺžením lehoty viazanosti ponúk, doručí žiadosť o späťvzatie ponuky cez systém JOSEPHINE ( <https://josephine.proebiz.com> ).

**Časť II. KOMUNIKÁCIA A VYSVETĽOVANIE**

1. **KOMUNIKÁCIA MEDZI OBSTARÁVATEĽOM A ZÁUJEMCAMI/ UCHÁDZAČMI**
	1. Poskytovanie vysvetlení, odovzdávanie podkladov a komunikácia („ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com> .
	4. Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

- Microsoft Edge

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky obstarávateľ, tak záujemcovi, resp. uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že
	k predmetnej zákazke existuje nová zásielka/správa. Záujemca, resp. uchádzač sa prihlási do systému
	a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii
	s obstarávateľom.
	3. Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania
	v systéme JOSEPHINE v súlade s funkcionalitou systému.
	4. Obstarávateľ odporúča záujemcom, ktorí si vyhľadali zákazku prostredníctvom webovej stránky obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, aby v danej zákazke zaklikli tlačidlo „**ZAUJÍMA MA TO**“ (v pravej hornej časti obrazovky).
	5. Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania (výzve na predkladanie ponúk), podmienok účasti vo verejnom obstarávaní, informatívneho dokumentu alebo inej sprievodnej dokumentácie budú obstarávateľom zverejnené ako elektronické dokumenty v profile obstarávateľa formou odkazu na systém JOSEPHINE.
	6. Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 písm. b) zákona o verejnom obstarávaní.
1. **VYSVETĽOVANIE A DOPLNENIE SÚŤAŽNÝCH PODKLADOV**
	1. Adresa stránky, kde je možný prístup k dokumentácií verejného obstarávania je: <https://josephine.proebiz.com/> .
	2. V profile a zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.
	3. V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.
	4. Obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti bezodkladne všetkým záujemcom, ktorí sú mu známi prostredníctvom komunikačného rozhrania systému JOSEPHINE. Najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.
	5. Podania a dokumenty súvisiace s uplatnením revíznych postupov sú medzi obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. To neplatí pre podania a dokumenty súvisiace s uplatnením námietok podľa § 170 zákona o verejnom obstarávaní.
	6. Obstarávateľ primerane predĺži lehotu na predkladanie ponúk, ak
* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu10.4 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu
	1. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, obstarávateľ nie je povinný predĺžiť lehotu na predkladanie ponúk.
	2. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Obstarávateľ o jeho uverejnení odošle správu všetkým známym záujemcom v deň uverejnenia. Obstarávateľ, ak je to nevyhnutné, môže doplniť informácie uvedené
	v súťažných podkladoch kedykoľvek počas lehoty na predkladanie ponúk

**Časť III.**

**PRÍPRAVA PONUKY**

1. **REGISTRÁCIA**
	1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

* 1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **JAZYK PONUKY**
	1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
2. **MENA A CENY UVÁDZANÉ V PONUKE**

12.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

12.2. Uchádzač navrhovanú zmluvnú cenu uvedie v zložení:

- cena v EUR bez dane z pridanej hodnoty (DPH)

- výška DPH v EUR

- cena v EUR s DPH

12.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

1. **ZÁBEZPEKA, podmienky jej zloženia, podmienky jej uvoľnenia alebo vrátenia**

Zábezpeka sa nepožaduje.

1. **NÁKLADY NA PONUKU**
	1. Všetky náklady a výdavkyspojené s prípravou a predložením ponuky znášajú uchádzači aj záujemcovia bez nároku na kompenzáciu akýchkoľvek nákladov zo strany obstarávateľa.
2. **Časť IV. PREDKLADANIE PONÚK**
	1. Uchádzač môže predložiť len jednu ponuku. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com> .
	2. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com> .
	3. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch
	a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.
	4. Ak ponuka obsahuje dôverné informácie, uchádzač ich v ponuke viditeľne označí.
	5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
	6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
	7. Ponuka uchádzača predložená po uplynutí lehoty na predkladanie ponúk sa elektronicky neotvorí.
	8. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
	9. Uchádzači sú svojou ponukou viazaní do uplynutia lehoty oznámenej verejným obstarávateľom, resp. predĺženej lehoty viazanosti ponúk podľa rozhodnutia obstarávateľa. Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.
	10. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči obstarávateľovi spoločne).
	11. V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	12. Uchádzač alebo skupina uchádzačov môže predložiť iba jednu ponuku. Uchádzač nemôže byť
	v tom istom postupe zadávania zákazky členom skupiny dodávateľov, ktorá predkladá ponuku. Obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
3. **OBSAH PONUKY**
	1. Uchádzač je povinný pri zostavovaní ponuky dodržať nasledovný obsah, pričom dodrží ustanovenia uvedené v bode 16 tejto časti SP. Každý uchádzač môže predložiť len jednu ponuku.
	2. Ponuka predložená uchádzačom musí obsahovať tieto dokumenty :
		1. doklady a dokumenty na preukázanie splnenia podmienok účasti podľa časti F súťažných podkladov – vo forme skenu vo formáte .pdf dokumentu vloženého do systému JOSEPHINE alebo predloženie vyplneného JEDu vo formáte ..pdf
		2. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom vytvoria všetci členovia skupiny dodávateľov právnu formu potrebnú z dôvodu riadneho plnenia zmluvy.- vo forme skenu vo formáte .pdf
		3. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny, podpísanú všetkými členmi skupiny alebo osobou/osobami oprávnenými konať v danej veci za každého člena skupiny– vo forme skenu vo formáte .pdf
		4. vyplnenú a podpísanú zmluvu podľa vzoru uvedeného v prílohe č. 1 súťažných podkladov - vo forme skenu vo formáte .pdf

**Časť V. OTVÁRANIE A VYHODNOCOVANIE PONÚK**

1. **OTVÁRANIE PONÚK**
	1. Otváranie ponúk sa uskutoční elektronicky.
	2. Miesto a čas otvárania ponúk sú uvedené v oznámení o vyhlásení verejného obstarávania.
	3. Otvárania ponúk je vzhľadom na použitie elektronickej aukcie v súlade s § 54 ZVO neverejné.
2. **VYHODNOTENIE SPLNENIA PODMIENOK ÚČASTI**
	1. V súvislosti s § 91 s uplatnením § 66 ods. 7 zákona o verejnom obstarávaní: obstarávateľ rozhodol, že vyhodnotenie splnenia podmienok účasti podľa § 40, sa uskutoční po vyhodnotení ponúk podľa § 53. Vzhľadom na to, že sa nepoužije elektronická aukcia, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. V nadväznosti na § 55 ods.1ZVO: Ak nedošlo k predloženiu dokladov preukazujúcich splnenie podmienok účasti skôr alebo ak sa vyhodnotenie splnenia podmienok účasti uskutoční po vyhodnotení ponúk, obstarávateľ je povinný po vyhodnotení ponúk vyhodnotiť splnenie podmienok účasti uchádzačom, ktorý sa umiestnil na prvom mieste v poradí.
	2. Vyhodnotenie splnenia podmienok účasti uchádzačov bude založené na posúdení splnenia obstarávateľom určených podmienok účasti.
	3. Uchádzač, ktorého tvorí skupina dodávateľov zúčastnená vo verejnom obstarávaní, preukazuje splnenie podmienok účasti:
* týkajúcich sa osobného postavenia za každého člena skupiny osobitne,
* týkajúce sa technickej alebo odbornej spôsobilosti za všetkých členov skupiny spoločne,
	1. Splnenie podmienok účasti uchádzačov vo verejnom obstarávaní sa bude posudzovať podľa ust. §40 ZVO v súlade s oznámením o vyhlásení verejného obstarávania a súťažnými podkladmi.
1. **VYHODNOCOVANIE PONÚK**
	1. Komisia na vyhodnotenie ponúk preskúma, či všetky ponuky spĺňajú požiadavky verejného obstarávateľa a bude postupovať pri vyhodnocovaní ponúk v súlade s ust. § 53 ZVO.
	2. Návrhy na plnenie kritérií sa budú vyhodnocovať podľa určených kritérií na hodnotenie ponúk.
	3. V prípade ak obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača musí byť primerané svojím obsahom, ktorý musí adresovať najmä nasledujúce skutočnosti relevantné pre posúdenie cenovej ponuky:

a) hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na poskytnutie služby,

c) osobitosti služby navrhovanej uchádzačom,

d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva podľa osobitných predpisov,4

e) dodržiavania povinností voči subdodávateľom,

f) možnosti uchádzača získať štátnu pomoc.

**20. PRAVIDLÁ ELEKTRONICKEJ AUKCIE**

* 1. Základné pojmy.

**Elektronická aukcia** (ďalej len „eAukcia“) je na účely tohto verejného obstarávania opakujúci sa proces, ktorý využíva systémy certifikované podľa § 151 ZVO na predkladanie nových cien upravených smerom nadol. eAukcia sa bude vykonávať prostredníctvom certifikovaného systému PROebiz.

**Účelom eAukcie** je zostaviť poradie ponúk automatizovaným vyhodnotením, ktoré sa uskutoční po úvodnom úplnom vyhodnotení ponúk.

**Vyhla sovateľom e Aukcie** je obstarávateľ podľa bodu 1.1. tejto časti SP.

**Predmet eAukcie** je rovnaký ako predmet zákazky, uvedený v príslušných dokumentoch potrebných na vypracovanie ponuky, návrhu alebo na preukázanie splnenia podmienok účasti.

**Administrátor vyhlasovateľa** je osoba, ktorá v rámci eAukcie vyzýva uchádzačov na predkladanie nových cien upravených smerom nadol.

**Elektronická aukčná sieň** (ďalej len „eAukčná sieň“) je prostredie umiestnené na určenej adrese vo verejnej dátovej sieti Internet, v ktorom uchádzači predkladajú nové ceny upravené smerom nadol.

**Prípravné kolo** je časť postupu, v ktorom sa po sprístupnení eAukčnej siene uchádzači oboznámia

s Aukčným prostredím pred zahájením Aukčného kola (elektronickej aukcie).

**Aukčné kolo** je časť postupu, v ktorom prebieha on-line vzájomné porovnávanie cien ponúkaných

uchádzačmi prihlásených do eAukcie a ich vyhodnocovanie v určených časoch.

* 1. Názov eAukcie: Elektrická energia na roky 2022 – 2025.
	2. Ponuky uchádzačov budú posudzované na základe hodnotenia podľa najnižšej celkovej ceny za predmet zákazky v EUR bez DPH (kritérium na vyhodnotenie ponúk).
	3. Prvky, ktorých hodnoty sú predmetom eAukcie: **marža pripočítavaná k MWh elektrickej energie.** Celkové ceny za jednotlivé položky tvoriace celkovú cenu za predmet zákazky v EUR bez DPH budú prepočítavané automaticky.
	4. Pred začatím elektronickej aukcie obstarávateľ vyhodnotí ponuky podľa kritéria na vyhodnotenie ponúk v zmysle pravidiel určených v SP. Obstarávateľ následne vyzve elektronickými prostriedkami súčasne všetkých uchádzačov, ktorí splnili určené požiadavky na predmet zákazky, na účasť v elektronickej aukcii. Vo výzve na účasť v elektronickej aukcii (ďalej len „výzva“) vyhlasovateľ uvedie podrobné informácie týkajúce sa eAukcie v zmysle § 54 ods. (7) ZVO. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre eAukciu (z uvedeného dôvodu je potrebné uviesť správne kontaktné údaje zodpovednej osoby) a bude uchádzačom odoslaná e-mailom najneskôr dva pracovné dni pred konaním eAukcie.
	5. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola, lehotu platnosti prístupových kľúčov a pod.
	6. V prípravnom kole sa vyzvaní uchádzači oboznámia s priebehom aukčného kola a popisom aukčného prostredia. Uchádzačom bude v prípravnom kole a v čase uvedenom vo výzve zároveň sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene zadá administrátor eAukcie, a to v súlade s pôvodnými, listinne predloženými ponukami. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo Výzve.
	7. Aukčné kolo sa začne a skončí v termínoch a za podmienok uvedených vo výzve. Na začiatku

aukčného kola sa všetkým uchádzačom zobrazia:

- ich celková cena za predmet zákazky

- najnižšia celková cena za predmet zákazky

- ich priebežné umiestnenie (poradie).

* 1. Predmetom úpravy v aukčnom kole bude marža pripočítavaná k MWh elektrickej energie. Uchádzači budú upravovať ceny smerom nadol.
	2. Obstarávateľ upozorňuje, že systém neumožňuje dorovnať najnižšiu celkovú cenu (t.j. nie je možné dorovnať ponuku uchádzača na priebežnom 1. mieste).
	3. V priebehu Aukčného kola budú zverejňované všetkým uchádzačom zaradeným do eAukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie. V prípade rovnosti kritéria na vyhodnotenie ponúk systém priradí týmto ponukám zhodné poradie.
	4. Minimálny krok zníženia ceny uchádzača je 0,01 EUR z aktuálnej ceny položky daného uchádzača.
	5. Maximálny krok zníženia ceny nie je určený. Uchádzač však bude upozornený pri zmene ceny položky o viac ako 30 %. Upozornenie pri maximálnom znížení ceny sa viaže k aktuálnej cene položky daného uchádzača.
	6. Aukčné kolo bude ukončené uplynutím časového limitu 20 min. za predpokladu, ak nedôjde k jeho predĺženiu. K predĺženiu dôjde vždy v prípade predloženia nových cien (t.j. pri akomkoľvek regulárnom znížení ceny) v posledných dvoch minútach trvania aukčného kola (aj už predĺženého aukčného kola), a to vždy o ďalšie dve minúty (t.j. v čase, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný.
	7. Výsledkom eAukcie bude zostavenie objektívneho poradia ponúk podľa najnižšej celkovej ceny za predmet zákazky v EUR s DPH automatizovaným vyhodnotením.
	8. Technické požiadavky na prístup do eAukcie.

Počítač uchádzača musí byť pripojený na Internet. Na bezproblémovú účasť v eAukcii je nutné používať

jeden z podporovaných internetových prehliadačov:

- Microsoft Internet Explorer verzia 9.0 a vyššia,

- Mozilla Firefox verzia 13.0 a vyššia alebo

- Google Chrome.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

* 1. Podrobnejšie informácie o procese eAukcie budú uvedené vo výzve.
	2. Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v eAukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania eAukcie v prípade nepredvídateľných technických problémov na strane vyhlasovateľa.

**Časť VI.**

1. **DÔVERNOSŤ VO VEREJNOM OBSTARÁVANÍ**

21.1. Obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač alebo záujemca poskytol; na tento účel uchádzač alebo záujemca označí, ktoré skutočnosti sú obchodným tajomstvom. Za dôverné informácie je na účely verejného obstarávania možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia ZVO, ukladajúce povinnosť verejného obstarávateľa oznamovať či zasielať Úradu pre verejné obstarávanie dokumenty a iné oznámenia, ako ani ustanovenia ukladajúce verejnému obstarávateľovi zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa všeobecne záväzných právnych predpisov.

**VII. PRIJATIE PONUKY**

1. **INFORMÁCIA O VÝSLEDKU VYHODNOTENIA PONÚK**

22.1. Po vyhodnotení ponúk bude obstarávateľ postupovať podľa ust. §55 ZVO.

22.2. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.

1. **UZAVRETIE ZMLUVY**

23.1. Obstarávateľ uzatvorí zmluvu s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.

23.2. V zmysle § 11 ods. 1 ZVO obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora ( podľa zákona č. 315/2016 Z.z. o registri partnerov verejného sektora) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

1. **ZÁVEREČNÉ USTANOVENIE**

24.1. Obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

24.2. Proces tohto verejného obstarávania, ktorý osobitne neupravujú tieto súťažné podklady, sa riadi príslušnými ustanoveniami ZVO.

**B. OPIS PREDMETU ZÁKAZKY.**

1. Predmetom zákazky je zabezpečenie plynulých a spoľahlivých dodávok elektrickej energie pre odberné miesta obstarávateľa identifikované v Prílohe č. 1 týchto SP, vrátane zabezpečenia distribúcie a prevzatia zodpovednosti za odchýlku, a to po celú dobu platnosti zmluvy, ktorá bude výsledkom postupu zadávania tejto zákazky.
2. Obstarávateľ uzatvorí zmluvu s platnosťou počas doby 4 rokov v období od 01.01.2022 0:00 hod do 31.12.2025 23:59 hod.
3. Predpokladaná hodnota tejto zákazky je 8 299 596,1 EUR bez DPH.
4. Celkový predpokladaný odber za všetky odberné miesta za 1 rok:

|  |  |  |  |
| --- | --- | --- | --- |
|  | **Odhad spotreby kWh ( 1 rok)** | **Odhad spotreby kWh (4 roky)** | **Odhad spotreby v MWh ( 4 roky)** |
| **Spolu VN úroveň** | **11 182 000** | **44 728 000** | **44 728** |
| **Spolu NN úroveň** | **4 678 630**  | **18 714 520** | **18 715** |
| **Celkom** | **15 860 630** | **63 442 520** | **63 443** |

Spolu VN úroveň kWh

Spolu NN úroveň kWh

Celkom kWh

1. Dodávka elektrickej energie (EE): v závislosti od merania spotreby nasledovne:
2. do odberných miest Odberateľa s priebehovým meraním spotreby (VN)
3. do odberných miest Odberateľa bez priebehového merania spotreby (NN)

Cena EE: Cena EE sa bude určovať na obdobie kalendárneho roka podľa vzorca P = A + B, pričom

1. „A“ je cena zverejnená v oficiálnom kurzovom lístku komoditnej burzy Power Exchange Central Europe, [www.pxe.sk](http://www.pxe.sk/) alebo [www.pxe.cz](http://www.pxe.cz/) (ďalej len „PXE“) pre produkt „Base load“ s označením „P PXE SK BL CAL-YY“ pre dodávku elektriny v Odberateľom požadovanom kalendárnom roku (EUR/MWh), pričom „YY“ predstavuje posledné dvojčíslie kalendárneho roka
2. B je marža dodávateľa vyjadrená v EUR/MWh, ktorá bude pripočítaná k A.

Cena EE (P):

1. zahŕňa cenu za dodávku silovej elektriny a odplatu za prevzatie zodpovednosti za odchýlku,
2. nezahŕňa hodnotu dane z pridanej hodnoty, hodnotu spotrebnej dane z elektriny a iných aplikovateľných daní, a
3. nezahŕňa distribučné a/alebo systémové poplatky v zmysle platných cenových rozhodnutí ÚRSO.

V ponuke je nevyhnutné uviesť len maržu (B) spoločnú pre VN aj NN vyjadrenú v EUR / 1 MWh, na základe ktorej sa určí Cena EE.

1. Platobné podmienky: VN
2. mesačné vyúčtovacie faktúry na základe skutočne dodaného množstva EE podľa zmluvy,
3. splatnosť faktúry 31 kalendárnych dní od jej doručenia, a
4. bez záloh alebo preddavkov.

NN

### 11x mesačné zálohové faktúry

* 1. 12. faktúra v roku bude vyúčtovacia, a
	2. splatnosť faktúry 31 kalendárnych dní od jej doručenia.

Na ostatné služby súvisiace s dodávkou EE (distribučné služby, systémové poplatky, resp. iné platby regulované Úradom pre reguláciu sieťových odvetví) budú aplikované rovnaké platobné podmienky ako za dodávku elektriny.

1. Ukončenie zmluvy: zmluva končí 31. decembra 2025.
2. Sankcie spoločné: 0,035% denne pri meškaní s peňažným plnením.
3. Sankcia pre dodávateľa: za neplnenie zmluvy z iných dôvodov ako je vis major zmluvná

pokuta za porušenie záväzku dodávateľa dodať požadovaný odber EE vo výške 100,- EUR za každú začatú hodinu trvania porušenia.

Nepripúšťajú sa žiadne ďalšie poplatky, sankcie ani zábezpeky pre Odberateľa.

1. Opis predmetu zákazky bude súčasťou zmluvy, uzatvorenej týmto postupom verejného obstarávania

**D. SPÔSOB URČENIA CENY**

1. Uchádzačom navrhovaná celková cena musí byť uvedená v eurách, matematicky zaokrúhlená na maximálne dve miesta za desatinnou čiarkou, musí byť konečná, musí zahŕňať všetky náklady a činnosti spojené s realizáciou dodávky predmetu zákazky tak, ako je to uvedené v časti B. Opis predmetu zákazky a za podmienok uvedených v časti C. Obchodné podmienky týchto SP.

2. Uchádzač navrhované zmluvné ceny uvedie v zložení podľa časti E. a G. týchto SP.

3. Ak uchádzač nie je platcom DPH, na túto skutočnosť vo svojej ponuke upozorní. V prípade ak uchádzač v postavení zhotoviteľa v súlade s právnym poriadkom Slovenskej republiky nebude povinný odviesť DPH pri dodávke predmetu zákazky (t.j. uplatní sa režim prenesenia daňovej povinnosti), bude sumu zodpovedajúcu DPH povinný odviesť obstarávateľ v postavení objednávateľa. Cena uchádzača, ktorý nie je platcom DPH, bude posudzovaná ako cena celkom. "

4. Platobné podmienky sú stanovené v časti C. týchto SP.

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1.Ponuky sa budú vyhodnocovať na **základe najnižšej ceny**.

Pod cenou sa rozumie **výška marže v EUR/MWh.**

Špecifikácia marže (B) sa nachádza v časti B. týchto súťažných podkladov – Opis predmetu zákazky.

2. Úspešnou sa stane tá ponuka, ktorá v hodnotení kritérií dosiahne najnižšiu cenu.

3. Návrh na plnenie kritérií.

Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.

Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/. V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) a vyplnenie elektronického formulára, ktorý odpovedá návrhu na plnení kritérií uvedeného v súťažných podkladoch.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

**1. OSOBNÉ POSTAVENIE**

1.1 Verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia stanovené podľa § 32 ods. (1) ZVO:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov46b) v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov,47) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

1.2 Uchádzač preukazuje splnenie podmienok účasti podľa odseku 1

a) písm. a) doloženým výpisom z registra trestov nie starším ako tri mesiace,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

1.3 Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

1.4 Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

1.5 Konečným rozhodnutím príslušného orgánu verejnej moci na účely tohto zákona sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

1.6 Uchádzač alebo záujemca sa považuje za spĺňajúceho podmienky účasti týkajúce sa osobného postavenia podľa odseku 1 písm. b) a c), ak zaplatil nedoplatky alebo mu bolo povolené nedoplatky platiť v splátkach.

1.7. Uchádzač môže preukázať splnenie podmienok účasti osobného postavenia uvedených v § 32 ods. (1) písm. a) až f) ZVO, zápisom do zoznamu hospodárskych subjektov.

**2. EKONOMICKÉ A FINAČNÉ POSTAVENIE.**

2.1. Nevyžaduje sa.

**3. TECHNICKÁ ALEBO ODBORNÁ SPÔSOBILOSŤ.**

Technická spôsobilosť alebo odborná spôsobilosť sa preukazuje podľa druhu, množstva, dôležitosti alebo využitia dodávky tovaru, stavebných prác alebo služieb doloženým jedným alebo niekoľkými z týchto dokladov:

3.1. Podľa § 34 ods. (1) písm. a) ZVO zoznamom dodávok tovaru alebo poskytnutých služieb za predchádzajúce tri roky od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa ZVO.

Minimálna úroveň.

Obstarávateľ požaduje preukázať uskutočnenie aspoň 1 zákazky v hodnote min. 500 000 eur bez DPH, predmetom ktorej bolo dodanie tovaru rovnakého alebo obdobného charakteru ako je predmet zákazky, za predchádzajúce tri roky od vyhlásenia verejného obstarávania. Za tovar rovnakého alebo obdobného charakteru ako je predmet zákazky sa považuje dodávka elektrickej energie.

**4. JEDNOTNÝ EURÓPSKY DOKUMENT**

1. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom.
2. Obstarávateľ na tieto účely vytvoril elektronickú formu JED-u generovanú pomocou služby Európskej komisie (ďalej len „elektronický formulár JED-u“). V súlade s trendom a požiadavkami elektronickej komunikácie nastavenými smernicami EÚ úrad odporúča využívanie, resp. preferovanie bezplatnej webovej služby Európskej komisie poskytujúcej elektronickú verziu formulára JED-u: <https://ec.europa.eu/growth/tools-databases/espd/filter?lang=sk> v uvedenej elektronickej podobe JED-u si obstarávateľ, označením/výberom jednotlivých polí formulára, vytvára svoj „vlastný“ vzor JED-u - elektronickú štruktúru svojich požiadaviek (v súlade s podmienkami účasti, ktoré v konkrétnom zadávaní zákazky požaduje preukázať). Tento elektronický JED, vygenerovaný obstarávateľom, sa následne sprístupní uchádzačom už len v rozsahu požiadaviek verejného obstarávateľa, čo výrazne zníži chybovosť a náročnosť jeho vypĺňania a v nadväznosti na to aj jeho vyhodnocovanie zo strany obstarávateľa,
3. Obstarávateľ sprístupňuje „vlastný formulár“ JED vo formáte .xml ako prílohu č. 3 k týmto súťažným podkladom. Uchádzač/záujemca si obstarávateľom pripravenú/vygenerovanú verziu JEDu vo formáte .xml stiahne do svojho počítača. Následne si uchádzač/záujemca v internetovom prehliadači otvorí elektronickú službu Európskej komisie, ktorá je dostupná na adrese: <https://ec.europa.eu/growth/tools-databases/espd/filter?lang=sk>. Potom vyberie možnosť „Som hospodársky subjekt“ a cez funkciu „Importovať JED“ si otvorí JED vo formáte .xml, ktorý môže následne vyplniť a prostredníctvom tlačidiel „Prehľad“ a následne „Stiahnuť ako“, uložiť do svojho počítača vo formáte .xml.
4. Podrobný postup je uvedený v dokumente zverejnenom na webovom sídle úradu: <https://www.uvo.gov.sk/jednotny-europsky-dokument-pre-verejne-obstaravanie-602.html>
5. **Obstarávateľ umožňuje vyplniť v časti IV. α Jednotného európskeho dokumentu Globálny údaj pre všetky podmienky účasti**, čím hospodársky subjekt preukáže, že spĺňa všetky požadované podmienky účasti uvedené v príslušnom oznámení alebo v súťažných podkladoch.
6. Ak uchádzač alebo záujemca použije jednotný európsky dokument, obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača alebo záujemcu písomne požiadať o predloženie dokladu alebo dokladov nahradených jednotným európskym dokumentom. Uchádzač alebo záujemca doručí doklady obstarávateľovi do piatich pracovných dní odo dňa doručenia žiadosti, ak verejný obstarávateľ alebo obstarávateľ neurčil dlhšiu lehotu.
7. Ak obstarávateľ má k dokladom prístup podľa odseku 4 druhej vety, tieto od uchádzača alebo záujemcu nevyžaduje a požadované informácie získa na základe prístupu do elektronickej databázy.
8. Obstarávateľ nevyžaduje ani predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** Nadlimitná zákazka zadávaná postupom verejnej súťaže, zákazka na dodanie tovaru

**Predmet zákazky:** **Elektrická energia na roky 2022 - 2025**

**Obstarávateľ:** Trnavská vodárenská spoločnosť, a.s.

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Telefónne číslo:** *(vyplní uchádzač)*

**E-mail:** *(vyplní uchádzač)*

**Návrh uchádzača na plnenie kritéria (vyplní uchádzač)**

|  |  |  |
| --- | --- | --- |
| **Číslo položky** | **Kritérium** | **Cena v EUR bez DPH** |
| 1. | **Výška prirážky k MWh** |  |

**Ako uchádzač týmto čestne vyhlasujem, že uvedený návrh na plnenie stanoveného kritéria je**

**v súlade s predloženou ponukou a jej prílohami.**

V ................................................ dňa ............................. ....................................................................

 Potvrdenie štatutárnym orgánom uchádzača:

 titul, meno, priezvisko, funkcia, podpis, pečiatka